FNs tilsynsråd

FNs tilsynsråd er et av hovedorganene i De forente nasjoner (FN), opprettet for å sørge for at tilsynsområder blir forvaltet med beste hensyn til innbyggerne og internasjonal fred og sikkerhet. Kapittel XIII i De forente nasjoners pakt omhandler rådets sammensetning og oppgaver. 

Alle tilsynsområdene – de fleste tidligere mandatområder under Folkeforbundet – har oppnådd selvstyre eller uavhengighet, enten som selvstendige stater eller ved sammenslutning med uavhengige stater. Det siste var Palau, som ble medlem av FN i 1994. Som følge av at oppdraget er fullført, ble tilsynsrådets arbeid suspendert 1. november 1994. Etter dette møtes rådet ikke lenger årlig, men kan sammenkalles ved behov.

Referanser 

FN